**Kynan Bridges – Rágalmazás, Pletyka, és Sérelem: A Démoni Trió**

***SID****: A legtöbben úgy gondolják, hogy a Biblia legelső vétke az volt, hogy Éva evett a tiltott gyümölcsből, de Kynan, te azt mondod, hogy nem ez volt. Akkor mi?*

**KYNAN**: A Biblia első vétke a rágalmazás volt.

***SID****: Rágalmazás?*

**KYNAN**: Igen. Mivel a Biblia azt mondja, hogy sátán vagy a kígyó Évához jött, és elkezdte megkérdőjelezni Isten jóhírét vagy tekintélyét. A rágalmazás az, amikor ártó módon bemocskolunk valakit és negatív kijelentést teszünk jelleméről vagy jó hírnevéről. Amikor Évának odaadta a gyümölcsöt, hogy egyen belőle, az ellenség azt mondta neki, hogy nem fog meghalni. Ezzel viszont az alábbit mondta: „Isten nem mondott neked igazat!” Nem azt értette az alatt, amit mondott… Éva kételye és gyanúja miatt engedetlenné vált Isten parancsának. A "Sátán" szó a héberben "Shatan" aminek jelentése: ellenség, ellenfél. De van egy olyan jelentése is, hogy „az, aki megtöri a hitet”. Más szavakkal: ha rágalmazás történik, megtörik, megsérül a hitünk és a bizalmunk annak az embernek a jellemében, akit megrágalmaztak és már nem ugyanúgy tekintünk rájuk, mint azelőtt. És pontosan ez történt Évával az Éden kertjében.

***SID****: De nézzük meg a következményeket. Gondolod, hogy egy hívőben súlyos következményeket okozhat a rágalmazás? Használtál egy olyan kifejezést, hogy „démoni trió”. Magyarázd ezt el, kérlek.*

**KYNAN**: Igen. Hitem szerint a rágalmazás, a pletyka és a sérelem a démoni trió. Képzeljük el, hogy valaki például fertőzés okozta vírusos vagy bakteriális agyhártyagyulladás hordozója. Lehetsz úgy a hordozója, hogy még csak tudomásod sincs róla. Találd ki, hol hordod? A szádban! Ha a fertőzött egyén felszabadítja a vírust vagy a baktériumot, az megfertőzhet egy másik embert is, és az egész idegrendszerére kiható súlyos és maradandó károkat okozhat, sőt, akár halálhoz is vezethet. Hitem szerint sátán az alábbit teszi: megpróbálja megfertőzni az Egyházat úgy, hogy sérelmet hoz be a rágalmazás és pletyka eszközeivel.

***SID****: Tudod, még soha nem éltem meg a mostanihoz hasonló időket az egész életem során, amikor teljesen elfogadottá vált, hogy az emberek, - ráadásul még a hívők is - rágalmazzanak másokat és pletykáljanak. Vegyük példaként a legutóbbi elnökválasztást. Családok egysége darabokra hullott. Még soha nem láttam ilyen megosztottságot. Megnézzük a híreket és olyan, mintha az a negativitás átjönne abból és megjelenne itt közöttünk is és észrevétlenül elkezdünk ugyanolyan negatívan beszélni, ítélkezni, sőt gyűlölködni. Egy keresztény ember hogy tud beleesni egy ilyen csapdába?*

**KYNAN**: Nos, ez nagyon egyszerű. Miért kockáztatna Éva az Édenben mindent egyetlen beszélgetés miatt?

***SID****: Nem tenné.*

**KYNAN**: De most figyelj! Amikor a kígyóról beszélünk, aki Évával beszélt, a "kígyó" szó jelentése: megigézés, bűbáj általi megbabonázás, varázslás. Az alábbi történt Évával: miközben a vádlót hallgatta, varázslás alá került, mint akit hipnotizálnak. És Sid, több millió keresztény van, akik varázslás vagy igézés alatt vannak, szó szerint sátáni befolyás alatt állnak. És nem ismerik fel, hogy a rágalmazás valójában a boszorkányság egyik formája, és hadd mondjam el, hogy miért. A boszorkányság szó az Újszövetségben a "pharmakeia". Az angolban ez a szó „pharmacy” a magyarban: „gyógyszertár”. Honnan származik a gyógyszertár kifejezés? Tiltott gyógymódok és olyan gyógyszerek használatából, melyek megváltoztatott tudatállapotba kerítik az embert, és ami által manipulálják őket. Sajnos Sid, az Egyház tele van ilyen „gyógyszertárossal”, akárcsak az iskolák és a családok is. Ezek olyan emberek, akik szavaikkal mérgeznek más embereket és azáltal egy igézés alá helyezik őket, megváltoztatott tudatállapotba kerülnek, és még csak nem is tudják, mit csinálnak vagy mit mondanak. Mindig felteszem az embereknek ezt a kérdést: Ki beszél most a füledbe? Ki az, akire hallgatsz?

***SID****: De a legtöbb ember úgy van vele: „nincs rám semmi hatással, amit hallok, ez semmi.”*

**KYNAN**: Ó, nem, nem, nem! Amit hallunk, az mindent befolyásol és mindenre kihat! Először is, az első dolog, hogy amit hallunk, ez befolyásolja a látásmódunkat. Amikor Éva az Édenben meghallgatta azt a beszélgetést, már másképp látta a fát, más nézőszögből tekintett arra. Amikor én hallok valamit, kihatással van arra, hogy mit hogyan látok. Ez befolyásolja a tisztán látásom képességét és másként fogok érzékelni is dolgokat.

***SID:*** *Hogyan befolyásolja ez a sorsunkat?*

**KYNAN**: Nos, van hatalma stagnálást, megrekedést okozni végzeteden. Hadd adjak egy példát. Az Úrtól kaptam egy látomást, amiben két hívő embert láttam, akik a Gyülekezeti épület előtt beszélgettek. Ezalatt egy-egy démon volt mindkettejük vállánál, akik hazugságokat suttogtak a fülükbe. Sid, amikről beszéltek, mégcsak meg sem kérdőjelezték, hogy azok igazak –e vagy sem. És most ezt hallgasd meg! Amint elkezdtek figyelni a suttogásokra a fülükben, másképp néztek egymásra. Megváltozott a tekintetük. Aztán a legdrámaibb dolog történt. A démonok lehányták, ráokádtak a hívőkre és a hányadékuk nyálkás volt, mint a gusztustalan slejm vagy váladék. Megkérdeztem az Urat: "Istenem, mi ez?" Azt felelte: "Ez a rágalmazás, pletyka és sérelem, azaz sértettség. Anyaga az alvilágból jön." El kell mondanom az embereknek, hogy a rágalmazás, pletyka és sérelem olyan sátáni „anyag”, amely beszennyezi a hívők szellemi életét és megakadályozza őket sorsuk beteljesítésében. Szó szerint az a célja, hogy meggátoljon abban, hogy megvalósítsuk Isten terveit az életünkre és abortálja, azaz idő előtt megszakítsa sorsunkat, rendeltetésünket.

***SID****: Ez nagyon komoly dolog. Legalább annyira, mint amennyire megtörtént ez Évával.*

**KYNAN**: Ez így van.

***SID****: Mi a helyzet a betegséggel? Kihatással lehet ez az egészségünkre is?*

**KYNAN**: De még mennyire! Szolgáltam emberek felé és próbáltam rájönni, miért nem gyógyulnak meg. Isten azt mondta: "Nem a megfelelő dolgokra figyelsz! A gyökérproblémával kell elbánnod.” Tehát elkezdtem imádkozni azokért, akiknek hazudtak, akiket megsértettek, megbántottak és jöttek előre emberek imáért. Egy olyan hölgy állt meg előttem, aki már teljesen el volt keseredve állapota miatt. Reumás ízületi gyulladás támadta meg a testét. Kiderült, hogy szörnyű váláson ment keresztül és a férje rettenetes dolgokat mondott ki rá és ő teljesen megkeseredett miatta. Ez pedig befolyással volt az egészségére. Ahogy imában arra vezettem, hogy mindent engedjen el és bocsásson meg, abban a pillanatban meggyógyult!  
***Nő:*** *Istenem, szabadíts meg engem a keserűségtől a Jézus nevében! Meggyógyultam, meggyógyultam! Ó dicsőség Istennek!***KYNAN**: Elment az orvoshoz és a reumának még a nyomát sem találták a testében! Látjuk tehát, hogy amit befogadunk a szívünkbe, óriási hatást gyakorol az egészségünkre is!

***SID****: Úgy hiszem, sokan vannak még úgy mint én: amikor a híreket nézem, azonnal idegessé válok és kihoznak a sodromból és háborgok. De van erre egy szellemi „védőoltás, vakcina” amit ha megkapsz, képessé válsz kordában tartani érzelmi kitöréseidet és Isten ígéreteiben fogsz járni! A szünet után meg is tudjuk, mi ez az ellenanyag, azaz védőoltás…*

*Kynan, végeztél egy tanulmányt arról, hogyan hatnak ténylegesen ránk a sérelmek. Ennek köze van a sötét sikátorhoz…*

**KYNAN**: Oké. Képzeljük el, hogy emberek sétálnak egy sötét sikátorban. Teljes a sötétség, ahol semmit nem látunk. Akkor éltem ezt át, amikor egyszer Afrikában voltam. Nem láttam semmit. Ott nincsenek utcafények, generátorok, semmi. Amikor egy ilyen sötét ösvényen sétálsz, nem látod, hogy mibe botlasz. Valósággal ott volt a lábam mellett egy fekete vipera, amit még csak nem is láttam. A mögöttem álló ember rálépett. Hitem szerint sok hívő ember botladozik a sötétben. Ilyen a sérelem, sértettség. A Biblia ezt „csapdának” nevezi, ami olyan mint egy gát vagy akadály. A bántalom, sérelem ezt okozza velünk: csapdába ejt, hogy beragadjunk, beszoruljunk oda és ott megrekedjünk. Ezért van a sok millió hívő, akik nem tudják miért botladoznak, miért nem gyógyulnak meg, miért nincs bennük öröm és még el sem kezdték az elhívásuk betöltését, holott már húsz éve hívők. Szó szerint a sötétben tapogatóznak és nem tudják mibe botlanak. Az **1János 2:11-ben a Biblia azt mondja: "Aki gyűlöli a testvérét, az a sötétségben van, és nem tudja, hová megy, mert a sötétség megvakította."** Épp ezt akarja az ellenség! Sötétben akar tartani minket, hogy ne láthassuk meg életcélunkat, ne lássuk, hová tartunk, merre megyünk.

***SID****: Ez olyan, mintha felbéreltek volna egy bérgyilkost ellenünk, hogy megöljön minket. Azonban bennünket is épp ilyen bérgyilkosokként használ mások ellen és mi még csak észre sem vesszük azt…*

**KYNAN**: Isten az alábbit mutatta nekem: sátán már rég elhagyta az Egyházat, de bérgyilkosokat bérelt fel, akik elvégzik helyette a piszkos munkát. Kik ezek? Lehet néhány embert ez most megrémít, de ezek a hívő keresztények! Olyanok, akik szeretik Istent és őszinte szívvel vannak Felé, de tudtukon kívül gyilkolásznak embereket a Gyülekezetben. Tudtukon kívül gyilkolják a családtagjaikat, munkatársaikat és nem fedezik azt fel, hogy az ellenségnek dolgoznak. De szeretném most az alábbit megtenni: fel akarlak szabadítani ezalól a szerződés alól! Ki vagy rúgva! Nem fogsz többé az ellenségnek dolgozni! Csakis a Királyok Királyának fogsz dolgozni, nem a testvérek Vádlójának, hanem a nemzetek gyógyítójának!

***SID****: Van ellenanyag, védőoltás – ha nevezhetem így? Nem szeretem a vakcinákat, de erre a vírusra létezik védőoltás?*

**KYNAN**: Igen! Az alábbiakat kell tennünk: először is meg kell bocsátanunk! **Efézus 4:32 „Bocsássatok meg egymásnak, amiként Isten is megbocsátott nektek Krisztusban.”** Egyikőnk sem érdemli meg a megbocsátást, Krisztus mégis megtette ezt értünk, ezért kell nekünk is megtenni olyan emberek felé is, akik soha nem fogják elismerni, hogy vétettek ellenünk. És tudod mit? A megbocsátás nem is nekik szól, hanem neked! Mert abban a pillanatban, hogy megbocsátasz, TE fogod megtapasztalni a szabadságot! Te fogsz megbékélni!

***SID****: De akkor aztán nem szabad pletykálkodni! Az tönkretesz embereket! Az is ugyanúgy neked szól! Vetés és aratás! Azt kapod vissza, amit adsz! Ez kétirányú!*

**KYNAN**: Így van! Kétirányú! A megbocsátás után a második lépés, hogy térjünk meg! EZ a vakcina vagy védőoltás: Megtérés egyenlő a gondolkodásunk megváltoztatásával! Mi lenne, ha végre megértenénk, hogy minden alkalommal, amikor valakiről mondasz valamit, olyankor annak az embernek a szívébe tőrt szúrsz! Mintha egy kést döfnél bele a szívébe! Sok embert ítélnének el tömeggyilkosság miatt, mivel a szavaink olyanok, mint a kardok. **A Példabeszédek 18:8 azt mondja: A rágalmat olyan könnyű elhinni, mint ahogy a finom falatot könnyű lenyelni.”** Ez egy másik fordítás szerint: **„*A rágalmazó szavai olyan sebeket okoznak, amik bemennek az ember legbelsőbb részeibe.”*** Szeretném, ha az emberek vizuálisan is látnák és megértenék, hogy mi történik ilyenkor a valóságban! Sátán a vádló és ő az egyetlen, aki nyer valamit abból, amikor mi vádoljuk egymást! Pedig mi semmit nem nyerünk belőle!

***SID****: Mit kell még tennünk, hogy a védőoltást megkapjuk?*

**KYNAN**: El kell kerülni!

***SID****: És mit?*

**KYNAN**: El kell kerülni azokat a „démoni” beszélgetéseket, melyek nem Istent dicsőítik! **Efézus 4:29 „Romlott beszéd ne hagyja el a szátokat! Csak olyat mondjatok, ami a javát szolgálja annak, aki hallja! Legyen a beszédetek kedves és építő!”** A **Róma 16:17** pedig azt mondja: **"Figyelmeztetlek benneteket testvéreim, hogy legyetek nagyon óvatosak és vigyázzatok, mert vannak, akik széthúzást és viszályt keltenek, és a testvéreket egymás ellen fordítják. Ezek összezavarják a többiek hitét, és ellenkeznek azzal az igaz tanítással, amit hallottatok. Kerüljétek el őket!".** Ezzel nem azt akarom mondani, hogy szakítsd meg a kapcsolatot az összes barátoddal, viszont igenis ki kell állnod amellett, hogy az olyan beszédet meg sem hallgatod! Ha megérted azt, hogy a sorsod, rendeltetésed függ attól, amit hallassz, vagy amit mondasz, akkor nagyon megválogatnád mit hallgatsz meg és mit mondasz ki.

***SID:*** *Hű, ez aztán nem semmi! A sorsod, végzeted múlhat ezen! A szünet után Kynan elmesél nekünk egy megtörtént esetet egy fiatalemberről, aki megpróbált megölni egy nőt, börtönbe került és majd meghalljuk mi történt. Hihetetlen sztori!*

*Egy fiatal afroamerikai fiú megpróbált megölni egy idős fehér nőt és brutálisan bántalmazta. Meséld el ezt a történetet, Kynan.*

**KYNAN**: Nagyon ütős sztori, Sid. Ez a fiatalember egy amolyan gazember volt, aki apa nélkül nőtt fel, rossz bandákba került, ahol mindennapos volt a bűncselekmény, erőszak, rablás, lopás stb. Az volt az élete. Áldozatul ezt az idős hölgyet választotta, akiben súlyos sérüléseket okozott, és természetesen börtönbe került emiatt, elítélték. De a történet lenyűgöző része a hölgy reakciója volt. Megbocsátott neki, de ennél még sokkal többet is tett. Elkezdett levelezni vele, mialatt ő a börtönben volt. Meg akarta áldani és azt írta neki: „újat kezdhetsz és lehet egy jobb életed.” Elképesztő! Ahogy kiszabadult a börtönből és elment hozzá, hogy találkozzanak, szeretettel átölelte. A fiú azt mondta: „Megváltoztatta az egész életem azzal, hogy megbocsátott nekem, rájöttem, hogy ez nem én vagyok, Isten nem erre teremtett engem! Neki sokkal magasabbrendűbb céljai vannak az életemmel." Visszaáll és beilleszkedik a társadalomba és nagy dolgokat fog tenni. De mi lett volna, ha nem bocsátott volna meg neki? Ezzel nem azt mondom, hogy könnyű megbocsátani…

***SID****: Ha ez a hölgy nem ezt tette volna, ez a fiú börtönviseltként sokkal mélyebbre süllyedt volna azután.*

**KYNAN**: Igen, mert az ő meg nem bocsátásának börtönében volt. Épp ez történik olyankor, amikor a sérelmeket megtartjuk magunkban, túszként fogva tartjuk azokat az embereket, DE! Mi vagyunk a börtönőrök! Tehát mi magunk is ott vagyunk börtönben velük együtt, mindaddig, amíg őket is ott tartjuk! Egyikünk sem megy sehova.

***SID****: Mindketten börtönben vagyunk.*

**KYNAN**: Mindketten börtönben vagyunk.

***SID****: Itt az idő, hogy végre szabadok legyünk. Meg kell értened, hogy annak következményei vannak, amikor átadod magad arra, hogy ilyen Biblia-ellenes dolgokat tegyél. Azt mondtad minden hívőnek és minden Egyháznak szüksége van egy intenzív osztályra…?*

**KYNAN**: Nos, igen. Tudod, minden jó kórháznak van intenzív osztálya, és ott vannak a legsúlyosabb esetek. A legtöbb traumás sérült, leggyengébb, legsebzettebb ember, és vannak olyan szakértőik, akik a gondozásukat végzik. Ez általában különálló rész a kórház másik részétől. Minden Egyháznak, Gyülekezetnek, családnak és minden hívőnek szüksége van egy intenzív osztályra. Más szavakkal, meg kell értenünk, hogy sokszor, amikor az emberek megbántanak minket vagy sérelmeket okoznak az életünkben, az azért van, mert ők maguk megsebesültek. A sérült ember mindig támad! Akit megbántottak, maga is megbánt másokat! Ezért van szükségünk egy intenzív osztályra, ami nem más, mint egy olyan hely, ahol az emberek meggyógyulhatnak. Tudod, vannak akik most figyelnek bennünket Sid, akiket megsebeztek. Azt mondod: „nem tartozom Gyülekezethez, kívülálló vagyok, nem vagyok része a családnak, túl sérült vagyok, értem már semmit nem lehet tenni. Szeretném, ha az emberek megértenék, hogy a Szent Szellem az intenzív osztály vezetője, és Ő igenis képes meggyógyítani a legsérültebb embert is. Képes helyreállítani azt, aki a legjobban összetört, megtört. Ő szó szerint rehabilitálhatja azt, aki elbukott, ha megengedjük neki.

***SID****: Van egy olyan kifejezésed, amit használsz: a kegyelem gyakorlása. Magyarázd el kérlek.*

**KYNAN**: Hívőkként kell, hogy kegyelmet gyakoroljunk egymás iránt! Ne vonjunk le következtetést valaki másról automatikusan és ne fogadjuk el tényként, amit hallunk róla.

***SID****: Az igazság az, hogy nem is rendelkezünk minden ténnyel az illetőről. Csak egyetlen személy rendelkezik az összes ténnyel és az Isten!*

**KYNAN**: Ez így van.

***SID****: Meséld el a történetét a bölcs nagyapának!*

**KYNAN**: A bölcs nagyapa, igen. Nagyon szeretem ezt a történetet. Két kislány úgy játszott, hogy zsírkrétával színeztek. Az egyik kislány zsírkrétája kettétört és ment a nagyapjához és azt mondta: "Nagyapa, eltörtem a zsírkrétámat, annyira sajnálom.” A bölcs nagyapa fogta a zsírkréta darabokat és egy darab papírra elkezdett rajzolni, majd ahogy megmutatta a kislánynak, azt mondta: "Figyelj édesem, attól, hogy törött a zsírkréta, még mindig tud színezni". Hadd szóljak most a nézőkhöz! Te, aki nézel minket, hozzád szólok most: ha összetört és megsebesített téged az Egyház, a Gyülekezet, sérelmeket kaptál a családodtól, bántásokat a vezetőidtől vagy hatalmon lévő emberektől, tudnod kell, hogy nem vagy sérült áru! A törött zsírkréták továbbra is színeznek! Sokszor elfelejtjük, hogy Isten a fazekas! Hogyan ne tudná megjavítani és helyreállítani a törött agyagedényt, melyet Ő készített? Nem tudna kiformálni belőled bármit, amit csak akar? Fogadd most el Őt!

***SID****: Jézus nem akármilyen kérdést tett fel egy betegnek: „Akarsz meggyógyulni?” Tudnád ezt kommentálni?*

**KYNAN:** Tudod, sok embert lelkigondozunk és azt látjuk, hogy rengetegen meg vannak törve és annyira belemerülnek saját megtörtségükbe, hogy nem veszik észre, hogy Istennek NEM ez az akarata! Amikor Jézus a Bethesdai tóhoz ment, ami a gyógyulás helye volt, mindenki már alig várta, hogy bekerülhessen a vízbe, hogy meggyógyuljon. Ez az ember már 38 éve ott volt és Jézus azt kérdezte tőle: „Meg akarsz gyógyulni?” A következő szavai pedig nagyon erőteljesek voltak. Azt mondta: "Kelj fel, vedd a te ágyadat és járj." Hiszem, hogy eljött az ideje, hogy az emberek felkeljenek a fájdalmaikból, sérelmeikből, vegyék az ágyukat és lépjenek be sorsuk megvalósításába! Erre kér most Isten minket.

***SID****: Szeretném, ha felszólítanád most erre az embereket.*

**KYNAN**: Te, aki most hallgatsz bennünket és azt mondod: „hallom, amit mondasz, tudom, hogy ezek a Szentírás szavai, de képtelen vagyok ezt megtenni. Túlságosan fáj, túlságosan megsebeztek. Tudod, hogy velem is ezt tették? Lelkipásztorként teljesen összetörtem és tele voltam sérelmekkel, mert megbántottak mások. De egy nap, ahogy ott ültem a szobámban, az Úr Jézus besétált hozzám, szívemre tette a kezét és új szívet adott nekem, új könyörületességet az emberek iránt. Hiszem, hogy ugyanezt akarja most veled is tenni! Kérlek, nyújtsd most ki Felé a kezed: Atyám, a Jézus nevében kijelentem, hogy mindenki, aki néz most, vagy hallja a hangomat, megkapja a gyógyulását, melyet Isten még nálad is jobban akar, hogy megtapasztald. Most pedig felszólítalak arra, hogy kelj fel, vedd a te ágyadat és járj! Nem fogsz tovább a sérelem, a szenvedés és stagnálás ágyában feküdni! Hanem felkelsz, és egyszer s mindenkorra beteljesíted életed célját! A Jézus nevében!

***SID****: Most már tudod az igazságot, és kihirdetem az életedre, hogy az igazság szabaddá tett téged!*